1. **melléklet a 17/2014. (XI. 07.) önkormányzati rendelethez [[1]](#footnote-1)**
2. **melléklet a 17/2014. (XI. 07.) önkormányzati rendelethez [[2]](#footnote-2)**

**ÁTRUHÁZOTT HATÁSKÖRÖK**

**Az Egészségügyi, Humán és Köznevelési Bizottság átruházott hatáskörben**

(A szociális gondoskodás helyi szabályairól 2/2015. (II.25.) rendelet alapján)

dönt:

* a temetési települési támogatás megállapításáról;
* a személyi térítési díj és az ebéd kiszállítási díjának mérsékléséről, elengedéséről, átvállalásáról;
* a jogosulatlanul és rosszhiszeműen felvett ellátások tekintetében a részletfizetés engedélyezéséről, a részbeni vagy a teljes elengedésről;
* a közüzemi díj hátralék összegének részbeni átvállalásáról.

**A polgármester átruházott hatáskörben:**

(Az önkormányzat vagyonáról és a vagyongazdálkodás szabályairól szóló 8/2013. (V.14.) rendelet alapján)

* dönt 100 ezer forint értéket meg nem haladó vagyon értékesítéséről,
* dönt az önkormányzat tulajdonában levő ingatlanok szolgalmi és vezetékjoggal, valamint használati joggal való megterheléséről, valamint az ezzel összefüggő tulajdonosi hozzájárulás megadásáról, amennyiben ezen jogokkal történő megterhelésért fizetendő kártalanítás összege a 200 ezer forintot nem haladja meg,
* dönt az önkormányzati ingó vagyon elidegenítéséről, hasznosításáról 200 ezer forint forgalmi érték alatt,
* dönt az 50 ezer forint értékhatárt el nem érő használati, hasznosítási jog átengedéséről, ha a szerződésben meghatározott használati, hasznosítási időszak az 1 évet nem haladja meg,
* gyakorolja az önkormányzat követeléseiről – mint az önkormányzati vagyon részéről – való lemondás jogát az adósok, vevők és egyéb követelések vonatkozásában, amennyiben az érintett követelés nem éri el az 50 ezer forint értékhatárt,
* gyakorolja a munkavállalókkal szembeni különféle követelésekről való lemondás jogát értékhatártól függetlenül,
* jogosult az önkormányzat vagyonával kapcsolatos tulajdonosi jognyilatkozatok közül építési ügyekben – közművekkel való ellátás területén – a tulajdonosi hozzájárulás megadására,
* jogosult az önkormányzat javára bejegyzett elidegenítési és terhelési tilalom, továbbá visszavásárlási jog törléséhez hozzájárulás megtételére,
* elkészíti a vagyongazdálkodási tervet,

(Az önkormányzat 2015. évi költségvetéséről szóló 1/2015. (II.02.) rendelet alapján):

* aláírja a számlavezető bankkal a folyószámla hitelkeret megállapodásnak a bankszámla-szerződésben rögzített 2015. évi kondíciókkal, illetve amennyiben a likviditási helyzet indokolja jogosult a számlavezető banktól munkabér és más rövid lejáratú hitel felvételére,
* Aláírja az értékpapír vásárlás, illetve pénzintézeti lekötés esetén a hasznosítással kapcsolatos szerződéseket, illetve 100.000 Ft-ig lebonyolítja a pénzügyi műveleteket,
* gyakorolja 1 500 e Ft-ot meg nem haladó mértékű tartalékkal való rendelkezés jogát,
* gyakorolja 15 000 e Ft értékhatárig a jóváhagyott kiadási, bevételi és létszám-előirányzatok közötti, valamint a céltartalék terhére történő átcsoportosítás jogát,
* önkormányzati biztost bíz meg a költségvetési rendeletben foglaltak szerint,

(A közterületi rendezvények zajvédelmére vonatkozó helyi szabályokról szóló 13/2014. (IX.22.) rendelet alapján)

* dönt a helyi zajrendelet hatálya alá tartozó közterületi rendezvényeken használt hangosító berendezések üzemeltetésének engedélyezéséről, dönt élőzene, műsorszolgáltatás iránti kérelmekről dönt, a zeneszolgáltatást vagy hangosító berendezés üzemeltetésének időtartamára, teljesítményére vonatkozó korlátozást írhat elő,

(A szociális gondoskodás helyi szabályairól 2/2015.(II.25.) rendelet alapján)

* dönt:

1. a lakhatási települési támogatás megállapításáról;
2. a gyógyszer hozzájárulási települési támogatás megállapításáról;
3. az ápolási célú települési támogatás megállapításáról;
4. a gyermeknevelési települési támogatás megállapításáról;
5. a rendkívüli települési támogatás megállapításáról;
6. a személyes gondoskodást nyújtó szociális alapellátások közül az étkeztetés és a házi segítségnyújtás megállapításáról
7. elbírálja a szociális tüzifa iránti kérelmeket
8. a születési támogatás megállapításáról
9. a végzős hallgatók támogatásáról

( A közterület-használat rendjéről és annak engedélyezésével kapcsolatos eljárásról szóló

32/2009.(XII.14.) rendelet alapján)

* elbírálja a közterület-használat iránti kérelmeket,
* engedélyezi közterületen bárminemű burkolat (úttest, járda stb.) felbontását,

(Az állatok tartásáról, a helyi környezet védelméről, a közterületek és ingatlanok rendjéről és a település tisztaságáról szóló 12 /2009.(IX. 10.) rendelet alapján)

* engedélyezi az eb- és macskatenyészet létesítését, valamint a sportcélú állattartási tevékenység folytatását,

(A közösségi együttélés alapvető szabályairól 9/2013.(V.14.) szóló rendelet alapján)

* gyakorolja a közösségi együttélés alapvető szabályait sértő magatartásokkal kapcsolatos hatásköröket,

( A közterület filmforgatási célú használatának szabályairól szóló 11/2013. (IX. 19.) rendelet alapján)

* gyakorolja a filmforgatás célú közterület-használattal összefüggő, a mozgóképről szóló 2004. évi II. törvényben meghatározott képviselő-testületi hatásköröket,

A járművek elhelyezéséről és a parkolóhelyek biztosításáról szóló 9/2008.(V.29.) rendelet alapján)

* aláírja a járművek elhelyezéséről és a parkolóhelyek biztosításáról szóló rendeletben foglalt szerződéseket.

1. Hatályon kívül helyezte a 3/2015. (III.30.) Ör. 8.§ (1) bekezdése. Hatályos: 2015. április 1-től. [↑](#footnote-ref-1)
2. Módosította a 3/2015. (III.30.) Ör. 8.§ (2) bekezdése. Hatályos: 2015. április 1-től. [↑](#footnote-ref-2)